Diari Oficial de la Generalitat Valenciana


Sumari del DOGV 10377, del 19-02-2025 (2025/1824)

ANUNCI d’obertura del tràmit de consulta pública en relació amb l’aprovació del decret pel qual es regula la fase nacional del procediment de registre d’indicacions geogràfiques per a productes artesanals i industrials en l’àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10368

Data del DOGV
:   19-02-2025

Secció del DOGV
:   V. ANUNCIS - C) ALTRES ASSUMPTES

Número del document
:   2025/1824

CVE
:   MPDS-P-9112-3984

Data del document
:   03-02-2025

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

De conformitat amb el que es preveu en els articles 14 i 15 de la Llei 4/2023, de 13 d’abril, de la Generalitat, de participació ciutadana i foment de l’associacionisme de la Comunitat Valenciana, i en relació amb l’article 133 de la Llei 39/2015, d’1 d’octubre, del procediment administratiu comú de les administracions públiques, es planteja una consulta prèvia quant a l’aprovació del projecte de decret de productes artesanals i industrials en l’àmbit de la Comunitat Valenciana. Amb açò es pretén millorar la participació ciutadana en el procediment d’elaboració de normes, per a la qual cosa, amb caràcter previ a l’elaboració del projecte normatiu, se substanciarà un tràmit de consulta pública prèvia a través del portal web de l’administració competent, en el qual s’oferirà, a la ciutadania i a les organitzacions més representatives potencialment afectades per la futura norma, informació sobre els diferents aspectes d’esta a fi de recollir la seua opinió, facilitar la seua comprensió i sol·licitar la seua col·laboració.

A l’efecte de complir este mandat, s’anuncia l’obertura d’un període de consulta pública en relació amb la iniciativa per a l’elaboració i tramitació del projecte de decret esmentat més amunt, durant el termini de quinze dies naturals comptats a partir de l’endemà de la publicació d’este anunci en el *Diari Oficial de la Generalitat Valenciana*.

La informació referent als problemes que es pretenen solucionar amb esta iniciativa, la necessitat i oportunitat de la seua aprovació, els seus objectius, així com les possibles solucions alternatives reguladores, tal com exigix la normativa vigent, pot consultar-se en la web de la Conselleria d’Innovació, Indústria, Comerç i Turisme,

<https://cindi.gva.es/va/consulta-publica/procesos-abiertos>, i en el Portal de Participació de la Generalitat,

<https://gvaparticipa.gva.es/>, amb la finalitat que les persones i organitzacions potencialment afectades puguen presentar les seues aportacions i opinions.

Les al·legacions, suggeriments i observacions es realitzaran, preferentment, a través d’este portal de participació o bé podran remetre’s directament a l’adreça de correu electrònic [dg\_internacionalización@gva.es](mailto:dg_internacionalización@gva.es).

Per a l’adequada interpretació, valoració i, si escau, incorporació de les aportacions a la iniciativa normativa de referència, estes s’hauran de plantejar de manera concreta i fonamentar les raons que les sostenen.

  

València, 3 de febrer de 2025

Ester Olivas Cáceres

Directora general d'Emprenedoria i Internacionalització

Esta disposició conté annexos. Consulteu-ne la versió en PDF.